கால்பந்து, குத்துச்சண்டை, பளுதூக்குதல் உள்ளிட்ட விளையாட்டுகளுக்குப் பெயர்போன மணிப்பூர் மாநிலத்தில் பிறந்தவர் மீராபாய் சானு. சிறுவயது முதலே தன்னை முழுமையாக விளையாட்டுப் பயிற்சிகளில் ஈடுபடுத்திக்கொண்ட மீராபாய், ஆஸ்திரேலியாவில் நடைபெற்ற 21-வது காமன்வெல்த் போட்டியில் கலந்துகொண்டு தங்கம் வென்றார். இதனால், இந்தியாவின் தங்க மங்கை என்ற பெருமையைப் பெற்றார். மேலும், 80 கிலோ, 84 கிலோ மற்றும் 86 கிலோ பிரிவில் கலந்துகொண்டு சாதனைப் படைத்தார். கடந்த 2017-ல் அமெரிக்காவில் நடந்த சர்வதேசப் போட்டியில், 48 கிலோ பளுதூக்கும் பிரிவில் வெற்றிபெற்று உலகச் சாம்பியன் பட்டத்தைத் தட்டிச் சென்றார்.